TV-debatt i natt: Slik skal motstanderne takle Trump
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Republikanernes presidentkandidater kommer nå til Regan Presidential Library, som ligger oppe på et fjell med utsikt over hele Simi Valley, et dalføre nord for Los Angeles. Det er her kandidatenes andre slag skal stå – direkte på CNN fra klokken 02 natt til torsdag norsk tid. VG er til stede og dekker utviklingen fortløpende. Debatten er en svært viktig arena for kandidatene å vise seg frem og vil ha mye å si for hvordan meningsmålingene utvikler seg i ukene fremover. Og for de kandidatene som ligger nederst på listene kan den kanskje også bety vinn eller forsvinn. Kommentar: Hver gang jeg hører Trump tale, tenker jeg på Karlsson på taketDet er de elleve som gjør det best på meningsmålingene som får stå på hovedscenen: Donald Trump, Jeb Bush, Scott Walker, Ben Carson, Ted Cruz, Marco Rubio, Mike Huckabee, Rand Paul, John Kasich, Chris Christie og Carly Fiorina. Første TV-debatt for republikanerne var i starten av august, og da stjal Donald Trump mye av oppmerksomheten. Eksperter mente at han var debattens taper, men det syntes ikke velgerne, for Trump leder soleklart på meningsmålingene. New York Times har snakket med flere av de politiske rådgiverne til kandidatene, som sier at de heller fokuserer på kraftfulle og målrettede appeller, i stedet for å prøve å angripe Trump.Det «alle» er spente på nå, er om Trump kommer til å tone litt ned eller om han fortsetter å dure på. – Jeg forventer alltid å vinne. Jeg vil vinne og jeg har alltid hatt en fin vane å vinne. Men helt ærlig så hadde jeg aldri trodd at jeg skulle ligge så langt foran alle andre. Jeg hadde aldri trodd at det skulle skje så raskt, sier Trump i et intervju med CBN før debatten. Trump snakker sjelden om sine svakheter, men i CBN-intervjuet åpner han opp for at vi kanskje får se ham legge seg på en litt annen linje i natt. – Det er et vanskelig spørsmål, fordi man hater å snakke om hva sine svakheter er, men jeg tror jeg kan tone litt ned når jeg er presset, sa Trump.Det er store forventninger til Ben Carson og Carly Fiorina, som begge har gjort det svært godt på meningsmålingene den siste tiden. Carson, som er pensjonert nevrokirurg, ligger nå på andreplass, bak Trump, på de fleste målinger. En av de store snakkisene i det politiske USA er nå hvor godt de to ikke-politikerne Trump og Carson gjør det. Hvorvidt manglende politisk erfaring er en fordel, svarte Carson på da han møtte pressen i presserommet utenfor Ronald Reagan Library for kort tid siden. – Det som er viktig er å kunne løse problemer. Og ha en hjerne, sa han.
Donald Trump (69) er en mester i å ha få oppmerksomheten på seg selv, og kritiserer sine partifeller i øst og vest. Foran nattens TV-debatt har motstanderne lagt en slagplan.